
	ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA EDILITARĂ
NR.SC2018-7598/02.04.2018 
TIMIȘOARA 2021 CAPITALĂ EUROPEANĂ A CULTURII
	
	


	[image: Sigla2003]

	
Bd. C.D. Loga nr. 1, 300030   Timişoara,  tel: +40 256  408 300,  fax:+40 256 490 635 e-mail: primariatm@primariatm.ro  internet: www.primariatm.ro




RAPORT DE SPECIALITATE
privind declararea ca fiind de interes public local a lucrarilor ce urmeaza a se realiza pe terenurile din Timisoara, str. Liege, Mangalia, Calea Urseni si Intrarea Lunga



            Având în vedere Expunerea de motive nr. SC2018-7598/02.04.2018 a Primarului Municipiului Timișoara și Proiectul de hotărâre privind declararea ca fiind de interes public local a lucrarilor ce urmeaza a se realiza pe terenurile din Timisoara, Liege, Mangalia, Calea Urseni si Intrarea Lunga;
            Facem următoarele precizări:
            În conformitate cu prevederile OUG nr. 195/2002,  autorităţile administraţiei publice locale stabilesc reglementari referitoare la regimul de acces şi circulaţie, staţionare şi parcare pentru diferite categorii de vehicule. In acest sens, in vederea îndeplinirii angajamentelor asumate de municipalitatea timişoreană în domeniul îmbunătăţirii infrastructurii şi funcţionalităţii spaţiilor publice, precum şi ridicării standardelor privind amenajarea peisagistică şi urbanistică, SC Drumuri Municipale Timişoara SA are în programul de investiţii lucrări de amenajare a platformelor de parcare pe domeniul public al Municipiului Timişoara pe str. Liege, Mangalia, Calea Urseni si Intrarea Lunga.
	 SC Drumuri Municipale Timişoara SA va realiza aceste lucrări ţinând cont de obligatiile stabilite in sarcina acesteia conform prevederilor Hotararii Consiliului Local al Municipiului Timisoara nr. 156/21.12.2004, Anexa nr. 1, Cap. B, respectiv in temeiul prevederilor  Cap. VII, art. 8, pct. 3 si pct. 5 din contractul de concesiune nr. 94/18.01.2005, incheiat intre Municipiul Timisoara prin Consiliul Local si SC Drumuri Municipale SA.
            Prin adresa nr. 1783/23.03.2018, inregistrata sub nr. RE2018-000684/26.03.2018, SC Drumuri Municipale Timisoara SA ne solicită promovarea unei hotărari de Consiliu Local care sa stabilească in mod expres ca toate lucrarile mai sus mentionate sunt de utilitate publică, in conformitate cu prevederile Legii nr.255/2010 privind exproprierea pentru cauză de utilitate publica, necesară realizarii unor obiective de interes national, judetean si local.
            Evoluţia parcului auto în perioada 1990 şi până în prezent în Municipiul Timişoara a făcut imperioasă nevoia modernizării pentru o mai buna funcţionalizare a mai multor străzi şi zone din Municipiul Timişoara - prin realizarea de locuri de parcare - printre care se numără şi locaţiile situate în str. Liege, Mangalia (fosta Dimitrie Sturdza), Calea Urseni si Intrarea Lunga,  respectiv parcelele de teren cu nr. top. 29782,  nr.top. 16801/1, nr. cad. 8638/1 si nr.cad. 427917 conform anexei la proiectul de hotarare.           
            Precizăm ca terenurile pe care urmeaza a se realiza investiţiile arătate mai sus  sunt situate in intravilanul localitatii. Din examinarea CF nr. 434915 Timisoara rezulta ca proprietar pe teren este Municipiului Timisoara, domeniu public. Terenurile inscrise in  CF nr.413162 Timisoara (provenita din conversia CF 2) si CF nr. 413760 Timisoara (provenita din conversia CF 2), sunt proprietatea Primariei Municipiului Timisoara.  In conformitate cu art.2 din HCL nr. 34/2010 “Terenurile înscrise în C.F. nr.1 şi C.F. nr.2 Timişoara, precum şi cele transcrise în alte cărţi din C.F. nr.1 şi C.F. nr.2 Timişoara, fac parte din domeniul public al Municipului Timişoara”. In ceea ce priveste terenul inscris in CF nr.427917 Timisoara, acesta este in proprietatea Statului roman, in folosinta Sfatului Popular al orasului Timisoara.
            Arătăm, totodată,  că Agentia pentru Protectia Mediului Timis, referitor la solicitarea de emitere a acordului de mediu pentru proiectul “Amenajare locuri de parcare pe domeniul public” ne transmite ca aceasta va fi posibila numai in situatia în care se va prezenta dovada din care să reiasă că lucrarea propusa constituie “utilitate publică”.
            In conformitate cu prevederile art.2 alin.1 din Legea nr. 255/2010, sunt declarate de utilitate publica lucrările de construcţie, reabilitare şi modernizare de drumuri de interes naţional, judeţean şi local. In sensul art.2 alin.3 din O.G. nr.43/1997 „Fac parte integrantă din drum: ampriza şi zonele de siguranţă, suprastructura şi infrastructura drumului, podurile, podeţele, şanţurile, rigolele, viaductele, pasajele denivelate, zonele de sub pasajele rutiere, tunelurile şi alte lucrări de artă, construcţiile de apărare, protecţie şi consolidare, trotuarele, pistele pentru ciclişti, locurile de parcare, oprire şi staţionare, staţiile de taxare, bretelele de acces, drumurile tehnologice amenajate pentru întreţinerea autostrăzilor, indicatoarele de semnalizare rutieră şi alte dotări pentru siguranţa circulaţiei, sistemele inteligente de transport şi instalaţiile aferente, spaţiile de serviciu sau control, spaţiile cuprinse în triunghiul de vizibilitate din intersecţii, spaţiile cuprinse între autostradă şi/sau drum şi bretelele de acces, sistemele pentru protecţia mediului, terenurile şi plantaţiile din zona drumului şi perdelele de protecţie, mai puţin zonele de protecţie.” 
             Având în vedere prevederile legale expuse în prezentul raport, apreciem că proiectul de hotărâre privind  declararea ca fiind de interes public local a lucrarilor ce urmeaza a se realiza pe terenurile din Timişoara, str. Liege, Mangalia, Calea Urseni si intrarea Lunga îndeplinește condițiile pentru a fi supus dezbaterii și aprobării plenului consiliului local.

